Georg Kristinn Lárusson , forstjóri , og Svanhildur Sverrisdóttir , mannauðsstjóri , veittu í dag viðtöku skírteini þessu til staðfestingar ásamt Ólöfu Birnu Ólafsdóttur , gæðastjóra . Undanfarna mánuði hefur mannauðssvið Landhelgisgæslunnar unnið hörðum höndum að innleiðingu vottunarinnar með aðkomu gæðastjóra og annarra stjórnenda . Jafnlaunavottun er ætlað að vinna gegn kynbundnum launamun og stuðla að jafnrétti kynjanna á vinnumarkaði en hún byggir á lögum frá árinu 2017 um jafna stöðu og jafnan rétt kvenna og karla . Með jafnlaunavottun hefur Landhelgisgæslan komið upp stjórnunarkerfi sem tryggir fagleg vinnubrögð sem fyrirbyggja beina og óbeina mismunum vegna kyns og að málsmeðferð og ákvörðun í launamálum byggist á málefnalegum sjónarmiðum . Svanhildur Sverrisdóttir , mannauðsstjóri Landhelgisgæslunnar segir þennan gleðilega áfanga vera staðfestingu á því að jafnlaunakerfi Landhelgisgæslunnar samræmist nú kröfum jafnlaunastaðalsins ÍST 85 : 2012 enda vilji stofnunin vera í fremstu röð þegar kemur að jafnréttismálum .